TARYBOS SPRENDIMAS 2006/676/BUSP
2006 m. rugpjūčio 10 d.
dėl Europos Sąjungos ir Šveicarijos Konfederacijos Vyriausybės susitarimo pasikeičiant laiškais dėl Šveicarijos Konfederacijos dalyvavimo Europos Sąjungos karinėje operacijoje Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu (operacija EUFOR RD Congo) sudarymo
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 24 straipsnį,
atsižvelgdama į pirmininkaujančios valstybės narės rekomendaciją,
kadangi:
(1)
2006 m. balandžio 27 d. Taryba priėmė Bendruosius veiksmus 2006/319/BUSP dėl Europos Sąjungos karinės operacijos Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu (1) (operacija EUFOR RD Congo).
(2)
Tų bendrųjų veiksmų 10 straipsnio 3 dalyje numatyta, kad išsami trečiųjų valstybių dalyvavimo tvarka turi būti nustatyta susitarimu, sudaromu Sutarties 24 straipsnyje nustatyta tvarka.
(3)
2004 m. rugsėjo 13 d. gavusi Tarybos leidimą, pirmininkaujanti valstybė narė, padedama generalinio sekretoriaus-vyriausiojo įgaliotinio, vedė derybas dėl Europos Sąjungos ir Šveicarijos Konfederacijos Vyriausybės susitarimo pasikeičiant laiškais dėl Šveicarijos Konfederacijos dalyvavimo operacijoje EUFOR RD Congo.
(4)
Susitarimas pasikeičiant laiškais turėtų būti patvirtintas Europos Sąjungos vardu,
NUSPRENDĖ:
1 straipsnis
Europos Sąjungos ir Šveicarijos Konfederacijos Vyriausybės susitarimas pasikeičiant laiškais dėl Šveicarijos Konfederacijos dalyvavimo Europos Sąjungos karinėje operacijoje Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu (operacija EUFOR RD Congo) patvirtinamas Europos Sąjungos vardu.
Susitarimo pasikeičiant laiškais tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Europos Sąjungai.
3 straipsnis
Šis sprendimas įsigalioja jo priėmimo dieną.
4 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2006 m. rugpjūčio 10 d.